“Real” “yaponiyalik Messi”ni ijaraga berib yuborishi mumkin

“Real” yaponiyalik xavbek Takefusa Kuboni ijaraga berib yuborishi mumkin. Bu haqda Marca xabar berdi.

“Qaymoqranglilar” 18 yoshli futbolchining o‘yin amaliyotiga ega bo‘lishini xohlamoqda. Kuboga ayni damda “Valyadolid” da’vogarlik qilmoqda.
Eslatib o‘tamiz, “yaponiyalik Messi” 2015-yilda “Barselona” tizimini tark etgandi. Joriy yil yozida esa Kataloniya klubi taklifini rad etdi va “Real” bilan shartnoma imzoladi.
Ma’lumot uchun, ortda qolgan mavsum Kubo Yaponiya chempionatida 13 ta o‘yin o‘tkazib, 4 ta gol urdi va 3 ta golli uzatma berdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!